Benvolguts,

Dins del marc del procés participatiu en el Projecte de decret pel qual s’aprova el reglament del Consell de la Catalunya Exterior, des del Centre Català de Luxemburg, voldríem fer-vos arribar el següent comentari:

Comentari a l’article 5

Creiem que el redactat de l’article 5 no és prou clar i per tant:

Pensem que cal especificar  en els apartats 5.3, 5.4 i 5.5 què, la relació dels candidats a l’elecció com vocals, (degudament presentats per la Comunitat Catalana a l'Exterior a la que pertanyen), s’enviarà pel servei competent (departament d'exteriors)  a les Comunitats de la seva àrea geogràfica, per tal que puguin fer la votació corresponent..

A cada una de les àrees, per mitjans democràtics, les comunitats podran escollir el nombre de vocals que els pertoqui.

Potser també caldria especificar els diferents passos que cal seguir, entenem que primer hi ha una elecció de candidat dins de la comunitat catalana de l’exterior, i que després de totes les candidatures presentades, els diferents casals voten els candidats presentats.

Agraint-vos l’atenció rebuda, rebeu una salutació cordial.

Centre Català de Luxemburg